Baaba Maal (amezaliwa 12 Novemba 1953) ni mwaimbaji na mpigaji gitaa kutoka nchini Senegal. Baaba Maal alizaliwa mjini Podor, karibu na Mto Senegal. Anafahamika sana ndani na nje ya Afrika akiwa kama mwanamuziki maarufu mno kutoka nchini humo, Senegal. Mbali na kuweza kupiga gitaa kavu, pia anaweza kupiga tumba. Mpaka sasa, ametoa albamu kadhaa , akiwa na lebo na nyingine za kujitegemea. Mwezi wa Julai 2003, alichaguliwa kuwa Mjumbe wa Mpango wa Maendeleo wa Umoja wa Mataifa upande wa vijana. Maal huimba kwa Kipular na huhesabiwa kama mchocheaji wa kimila wa Wapula, ambao walikuwa wakiishi pembezoni mwa Mto Senegal katika dola la kale la Kisenegali la Futa Tooro. Maal alitarajiwa kufuata nyayo za babaye za kuwa mvuvi. Hata hivyo, athira ya rafiki yake wa kitambo na mwimbaji, mhadithiaji wa familia, mpigaji gitaa kipofu Mansour Seck, Maal akajidhatiti katika kujifunza muziki kutoka kwa mamaye na mwalimu wake mkuu wa shule alokuwa anasoma wakati huo. Baadaye alienda kujiendeleza kimasomo zaidi katika chuo kikuu cha Dakar kabla ya kupata ufadhili wa masomo katika chuo cha sanaa cha mjini Paris, Ufaransa, Beaux-Arts in Paris.[onesha uthibitisho] Baada ya kurudi masomoni mjini Paris, Maal alijifunza muziki wa asili kutoka kwa Mansour Seck na kuanza kutumbuiza na bendi ya Daande Lenol.